ຣວັນດາ ມີກຳນົດ ຈະລົງຄະແນນສຽງ ເພື່ອດັດແປງ ການດຳລົງຕຳແໜ່ງ ປະທານາທິບໍດີ 
ກົດໝາຍໃນປັດຈຸບັນ ບັງຄັບ​ໃຫ້ ປະທານາທິບໍດີ ຣວັນດາ ທ່ານ Kagame ຕ້ອງລົງຈາກຕຳແໜ່ງ ໃນທ້າຍປີ 2017.
ປະເທດຣວັນດາ ແມ່ນມີກຳນົດຈະລົງຄະແນນສຽງ ໃນສັບປະ ດາໜ້າ ກ່ຽວກັບການດັດແປງລັດຖະທຳມະນູນ ທີ່ຈະອະນຸຍາດ ໃຫ້ປະທານາທິ ບໍດີ Paul Kagame ລົງສະໝັກແຂ່ງຂັນເອົາ ຕຳແໜ່ງໄດ້ ເປັນສະໄໝທີ 3 ໃນປີ 2017 ແລະ ອາດເປັນໄປ ໄດ້ວ່າ ທ່ານຍັງຄົງຈະຄອງອຳນາດຕໍ່ໄປ ຈົນເຖິງປີ 2034 ລັດຖະບານຣວັນດາ ໄດ້ປະກາດ ເມື່ອຕອນແລງວັນອັງຄານ ວານນີ້ ວ່າ ການລົງປະຊາມະຕິ ຈະມີຂຶ້ນໃນວັນທີ 17 ທັນວາ ສຳລັບ ຊາວຣວັນດາ ທີ່ອາໄສຢູ່ຕ່າງປະເທດ ແລະ ສຳລັບຊາວ ຣວັນດາ ຢູ່ໃນປະເທດ ແລ້ວ ແມ່ນວັນທີ 18 ທັນວາ ຈະມາເຖິງນີ້ ການລົງປະຊາມະຕິດັ່ງກ່າວ ແມ່ນຂໍຮ້ອງໃຫ້ຮັບຮອງເອົາ ຂໍ້ສະເໜີແກ້ໄຂ ລັດຖະທຳ ມະນູນ ທີ່ຈະເຮັດໃຫ້ວາລະສະໄໝ ການດຳລົງຕຳແໜ່ງ ຂອງປະທານາທິບໍດີ ສັ້ນລົງ ເປັນ 5 ປີ ແທນທີ່ຈະແມ່ນ 7 ປີ ແຕ່ຈະມີການຍົກເວັ້ນ ສຳລັບທ່ານ Kagame ຜູ້ທີ່ໄດ້ກຳ ອຳນາດ ຕັ້ງແຕ່ປີ 2000 ເປັນຕົ້ນມາ ກົດໝາຍໃນປັດຈຸບັນ ບັງຄັບໃຫ້ທ່ານ Kagame ຕ້ອງລົງຈາກຕຳແໜ່ງ ໃນທ້າຍປີ 2017 ແຕ່ການດັດແປງລັດຖະທຳມະນູນນັ້ນ ຈະອະນຸ ຍາດໃຫ້ທ່ານ Kagame ລົງສະໝັກໄດ້ອີກເປັນສະໄໝທີ 3 ເພື່ອເຂົ້າຮັບຕຳແໜ່ງຕື່ມອີກ 7 ປີ ແລະອີກສອງສະໄໝ ສະໄໝລະ 5 ປີ ຫຼັງຈາກນັ້ນ ຖ້າທ່ານ Kagame ຫາກສືບຕໍ່ ຊະນະການເລືອກຕັ້ງ ມັນກໍຈະອະນຸຍາດໃຫ້ທ່ານ ກຳອຳນາດຕໍ່ໄປ ຈົນເຖິງປີ 2034 ການລົງປະຊາມະຕິ ແມ່ນຄາດຄະເນວ່າ ຈະຖືກຮັບຜ່ານຢ່າງງ່າຍດາຍ ທ່ານ Kagame ອາຍຸ 58 ປີ ເປັນຊົນເຜົ່າ Tutsi ໄດ້ບັນຊາກອງກຳກະບົດ ທີ່ໄດ້ຍຸດຕິ ການຂ້າລ້າງເຜົ່າພັນ ໃນຣວັນດາເມື່ອປີ 1994 ແລະ ໄດ້ຂັບໄລ່ ພວກຫົວຮຸນແຮງຈັດ ຊົນເຜົ່າ Hutu ອອກຈາກອຳນາດ ທ່ານ Kagame ເຄີຍຮັບຕຳແໜ່ງເປັນຮອງປະທານາທິບໍດີ ແລະ ລັດຖະມົນຕີ ປ້ອງກັນ ປະເທດ ພາຍໃຕ້ປະທານາທິບໍດີ Pasteur Bizimungu ແຕ່ປີ 1994 ຈົນກວ່າ ທ່ານ Bizimungu ລາອອກຈາກຕຳແໜ່ງ ໃນປີ 2000 ທ່ານໄດ້ດຳລົງຕຳແໜ່ງເປັນ ປະທາ ນາທິບໍດີ ນັບຕັ້ງແຕ່ປີ 2000 ເປັນຕົ້ນມາ ທ່ານ Kagame ໄດ້ຮັບຄວາມນິຍົມຊົມຊອບສູງໃນຣວັນດາ ແຕ່ບັນດາ ນັກວິຈານ ກ່າວຫາ ທ່ານວ່າ ກົດຂີ່ບໍ່ໃຫ້ມີສິດເສລີພາບໃນການປາກເວົ້າ ແລະ ບໍ່ໃຫ້ການໂຍະຍານຜ່ອນຜັນ ຕໍ່ການສະແດງຄວາມຄັດຄ້ານ